Ордан седи на кулата
Ордан седи на кулата,
На кулата во Брезово,
В раци држи дулбијата.
 
Па ми гледа горе-долу,
Му догледал црни аскер,
Црни аскер-башибозук.
 
Фрли бомба сред селото,
Цело село се затресе,
Сиот аскер го потурка.
 
Извикнаја селаните,
Што е ова од Ордана,
Од Ордана Пиперката.
 
Ордан куршум не го дупи,
Ордан сабја не го сече,
Ордан носи чесно дрво.

Поврзано
 Македонски народни песни

Надворешна врска 

Музика

Македонски народни песни